**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

**------ -------------- 2019 թվականի N -Ն**

**Հայաստանի Հանրապետության 2019 թվականի պետական բյուջեի և Հայաստանի Հանրապետության կառավարության 2018 թվականի դեկտեմբերի 27-ի N 1515-Ն որոշման ծախսային ծրագրերով նախատեսված բյուջետային հատկացումների գլխավոր կարգադրիչի և միջոցառումները կատարողի իրավունքների, և 2019 թվականի պետական բյուջեով նախատեսված առանձին եկամտատեսակների գծով տարեկան մուտքերի հավաքագրման գանձման համար պատասխանատու պետական մարմնի լիազորությունները փոխանցելու մասին**

Հիմք ընդունելով «Կառավարության կառուցվածքի և գործունեության մասին» օրենքում փոփոխություններ և լրացումներ կատարելու մասին» 2019 թվականի մայիսի 8-ի ՀՕ-31-Ն օրենքը` ՀՀ կառավարությունը որոշում է.

1. «Հայաստանի Հանրապետության 2019 թվականի պետական բյուջեի մասին» Հայաստանի Հանրապետության օրենքի NN 1 և 8 հավելվածներով և Հայաստանի Հանրապետության կառավարության 2018 թվականի դեկտեմբերի 27-ի «Հայաստանի Հանրապետության 2019 թվականի պետական բյուջեի կատարումն ապահովող միջոցառումների մասին» N 1515-Ն որոշման NN 3, 4, 5, 10, 11, 11.1 և 12 հավելվածներով Հայաստանի Հանրապետության տրանսպորտի, կապի և տեղեկատվական տեխնոլոգիաների նախարարության ծախսային ծրագրերով նախատեսված բյուջետային հատկացումների գլխավոր կարգադրիչի և միջոցառումները կատարողի իրավունքները փոխանցվում են Հայաստանի Հանրապետության տարածքային կառավարման և ենթակառուցվածքների նախարարությանը՝ համաձայն N 1 հավելվածի, և Հայաստանի Հանրապետության բարձր տեխնոլոգիական արդյունաբերության նախարարությանը՝ համաձայն N 2 հավելվածի:
2. Հայաստանի Հանրապետության կառավարության 2018 թվականի դեկտեմբերի 27-ի «Հայաստանի Հանրապետության 2019 թվականի պետական բյուջեի կատարումն ապահովող միջոցառումների մասին» N 1515-Ն որոշման N6 հավելվածով 2019 թվականի պետական բյուջեով նախատեսված առանձին եկամտատեսակների գծով տարեկան մուտքերի հավաքագրման գանձման համար պատասխանատու սահմանված Հայաստանի Հանրապետության տրանսպորտի, կապի և տեղեկատվական տեխնոլոգիաների նախարարության լիազորությունները փոխանցվում են Հայաստանի Հանրապետության տարածքային կառավարման և ենթակառուցվածքների նախարարությանը՝ համաձայն N 3 հավելվածի և Հայաստանի Հանրապետության բարձր տեխնոլոգիական արդյունաբերության նախարարությանը՝ համաձայն N 4 հավելվածի:
3. Ընդունել ի գիտություն, որ մինչև Հայաստանի Հանրապետության տարածքային կառավարման և ենթակառուցվածքների նախարարությունում համապատասխան ստորաբաժանումների ձևավորումը՝

 1) ճանապարհաշինարարական ծրագրերի գնումները համակարգողի գործառույթը Հայաստանի Հանրապետության տարածքային կառավարման և ենթակառուցվածքների նախարարության անունից կիրականացվի Հայաստանի Հանրապետության բարձր տեխնոլոգիական արդյունաբերության նախարարության գնումների համապատասխան ստորաբաժանման կողմից:

 2) Հայաստանի Հանրապետության տարածքային կառավարման և ենթակառուցվածքների նախարարության կողմից գնման ընթացակարգերը կազմակերպելու նպատակով պատասխանատու ստորաբաժանում և գնահատող հանձնաժողովներ կարող են ձևավորվել Հայաստանի Հանրապետության տարածքային կառավարման և ենթակառուցվածքների ու Հայաստանի Հանրապետության բարձր տեխնոլոգիական արդյունաբերության նախարարությունների մասնագետներից, այդ թվում` ներգրավելով նաև գործունեությունը դադարեցված ստորաբաժանումների մասնագետներին: